## Uputa za provođenje dijela programa statističkih istraživanja Republike Hrvatske koji se odnosi na plaće i materijalna prava zaposlenika za razdoblje 2001. - 2002. godine

### NN 6/2001 (24.1.2001.), Uputa za provođenje dijela programa statističkih istraživanja Republike Hrvatske koji se odnosi na plaće i materijalna prava zaposlenika za razdoblje 2001. - 2002. godine

# ZAVOD ZA PLATNI PROMET

141

Na teme­lju čl. 38. i 62. Zakona o platnom prometu u zem­lji (»Narodne
novine« broj 27/1993 i 97/2000) te Programa statističkih istraživa­nja
Republike Hrvatske za razdob­lje 2000.–2002. godine (»Narodne novine« broj 66/00),
glavni direktor Zavoda za platni promet donosi

## UPUTU

### ZA PROVOĐENJE DIJELA PROGRAMA STATISTIČKIH ISTRAŽIVANJA REPUBLIKE HRVATSKE KOJI SE ODNOSI NA PLAĆE I MATERIJALNA PRAVA ZAPOSLENIKA ZA RAZDOBLJE 2001.–2002. GODINE

1. Ovom Uputom utvrđuje se način ispu­njava­nja Statističkog izvještaja
o isplatama plaća – Obrazac SPL (u da­lj­njem tekstu: obrazac SPL) i Izvještaja
o isplatama naknada materijalnih prava zaposlenika – Obrazac TMP (u da­lj­njem
tekstu: obrazac TMP) i obvezu organizacija ovlaštenih za obav­lja­nje platnog
prometa da osiguravaju takve podatke i dostav­ljaju ih Zavodu za platni promet.

2. Obrazac SPL ispu­njavaju i dostav­ljaju Zavodu za platni promet ili
drugoj ovlaštenoj organizaciji za obav­lja­nje platnog prometa kod koje vodi
novčana sredstva (u da­lj­njem tekstu: ovlaštena organizacija) sve pravne osobe
pri isplati plaća. Obrazac SPL sastavni je dio upute i ispu­njava se na ovaj
način:

2.1. Pod rednim brojem 1
iskazuje se broj zaposlenika kojim se isplaćuje plaća u tekućem mjesecu.

Broj zaposlenika utvrđuje se
tako da se broj ostvarenih sati rada i sati rada za koje zaposlenici primaju
naknadu plaća iz sred­stava pravne osobe podijeli s brojem mogućih sati rada.

2.2. Pod rednim brojem 2
iskazuje se iznos dijela mase sredstava isplaćene za plaće u mjesecu u kojem se
obav­lja isplata s doprinosima iz plaća, porezima i prirezima.

2.3. Pod rednim brojem 3
iskazuje se iznos mase sredstava za plaće iz naloga za isplatu u tom mjesecu s
doprinosima iz plaća, porezima i prirezima.

2.4. Pod rednim brojem 4 iskazuje se podatak prema opisu iz obrasca.

2.5. Pod rednim brojem 5 iskazuje se isplaćena masa plaća u tekućem
mjesecu po odbitku doprinosa iz plaća, poreza i prireza. Taj podatak se izvodi
s rednog broja 4.

2.6. Pod rednim brojem 6
iskazuje se podatak o uplaćenim doprinosima iz plaća, porezu i prirezu (red.
br. 5 + red. br. 6 = red. br. 4).

2.7. Pod rednim brojem 7
iskazuje se podatak o iznosu najniže pojedinačne isplaćene plaće u tekućem
mjesecu za puno radno vrijeme u bruto iznosu.

2.8. Pod rednim brojem 8
iskazuje se podatak o iznosu najniže pojedinačne isplaćene plaće u tekućem
mjesecu za puno radno vrijeme po odbitku doprinosa iz plaća, poreza i prireza,
Podatak se izvodi s rednog broja 7.

2.9. Pod rednim brojem 9 (AOP
09) iskazuje se iznos najviše pojedinačne isplate u bruto iznosu u tekućem
mjesecu.

Pod rednim brojem 9 (AOP 10)
iskazuje se iznos pojedinačne isplate u bruto iznosu koji se odnosi samo na
plaću isplaćenu s naslova rada u tekućem mjesecu. U ovaj redni broj ne uk­ljučuju
se: isplate zaostalih plaća, plaća po sudskim rješe­njima, isplate naknada
vezanih uz radni odnos iznad neoporezivih iznosa i slično.

2.10. Pod rednim brojem 10
(AOP 11) iskazuje se podatak o iznosu najviše pojedinačne isplate u tekućem
mjesecu po odbitku doprinosa iz plaća, poreza i prireza. Podatak se izvodi s
rednog broja 9 (AOP 09).

Pod rednim brojem 10 (AOP 12)
iskazuje se svota u neto iznosu koja se odnosi samo na plaću isplaćenu s
naslova rada u tekućem mjesecu po odbitku doprinosa iz plaća, poreza i prireza.
Podatak se izvodi s rednog broja 9 (AOP 10).

2.11. Pod rednim brojevima
13, 14 i 15 podaci se iskazuju prema opisu iz obrasca za puno radno vrijeme.

2.12. Sve pravne osobe
obvezne su u zaglav­lju obrasca pod oznakom vlasništva unijeti oznaku oblika vlasništva,
i to:

– oznaku 1 unose pravne osobe
u privatnom vlasništvu;

– oznaku 2 unose pravne osobe
u pretežito privatnom vlasništvu;

– oznaku 3 unose pravne osobe
u državnom vlasništvu;

– oznaku 4 unose pravne osobe u pretežito državnom vlasništvu;

– oznaku 5 unose pravne osobe koje se financiraju iz državnog proračuna
i fondova te fondovi na razini Republike;

– oznaku 6 unose pravne osobe koje se financiraju iz proračuna i fondova
(općinskih, gradskih, županijskih) te fondovi na lokalnoj razini;

– oznaku 7 unose ostali.

2.13. U  dio zaglav­lja obrasca
»Godina i mjesec« isplatite­lj plaće treba unijeti godinu i mjesec u kojem je
isplata obav­ljena. Npr. ako je isplata obav­ljena u ožujku 2001. godine, treba
s lijeve na desnu stranu upisati

|  |  |  |  |  |  |
| --- | --- | --- | --- | --- | --- |
| 2 | 0 | 0 | 1 | 0 | 3 |

  ,
odnosno

|  |  |  |  |  |  |
| --- | --- | --- | --- | --- | --- |
| 2 | 0 | 0 | 1 | 1 | 0 |

za isplate plaće u listopadu 2001. godine.

2.14. Dio zaglav­lja pod nazivom »Identifikator računa« treba popuniti
na ovaj način:

a) ako se isplata plaće obav­lja u Zavodu za platni promet, treba s
lijeve na desnu stranu upisati broj žiro računa isplatite­lja.

b) ako se isplata plaće obav­lja u drugoj organizaciji ovlaštenoj za
obav­lja­nje platnog prometa (banka ili štedionica), treba s lijeve na desnu
stranu bez razmaka i crtica upisati broj računa otvoren u toj organizaciji.

3. Podaci u Obrascu TMP –
Izvještaj o isplatama naknada troškova materijalnih prava zaposlenika iskazuju
se:

3.1. U stupcu 2 pod rednim
brojevima 1, 2, 3, 9 i 10 unosi se broj zaposlenika kojima su isplaćene naknade
materijalnih prava, a pod rednim brojem 13 prema stvarnom sta­nju krajem
mjeseca.

3.2. U stupcu 3 iskazuje se
isplaćena masa po pojedinim vrstama naknade materijalnih prava zaposlenika.

3.3. U stupcu 4 pod rednim
brojevima 1, 2, 3, 9 i 10 iskazuju se prosječno isplaćene naknade materijalnih
prava po zaposleniku.

3.4. Dijelove zaglav­lja
obrasca pod nazivom »Godina i mjesec« i »Identifikator računa« ispu­njava
isplatite­lj plaće na na­čin istovjetan onom opisanom u točki 2.13. odnosno
2.14. Upute.

3.5. Obrazac TMP – Izvještaj
o isplatama naknada materijalnih prava zaposlenika – podnose Zavodu za platni
promet odnosno drugoj ovlaštenoj organizaciji za obav­lja­nje platnog prometa
kod koje vode novčana sredstva sve pravne osobe jednom u mjesecu, i to kao
zbrojni obrazac isplaćenih naknada u proteklom mjesecu. Obrazac se podnosi do
5. u tekućem mjesecu za isplate obav­ljene u prethodnom mjesecu.

4. Pravne osobe koje u Zavodu
za platni promet ili u drugoj ovlaštenoj organizaciji imaju više žiroračuna, u
zaglav­lje obrazaca SPL i TMP unose uvijek isti broj žiroračuna bez obzira na
to s koje­g žiroračuna obav­ljaju isplatu.

5. Ovlaštene organizacije za
obav­lja­nje platnog prometa koje su primile SPL i TMP obrasce izvršit će unos
i obradu podataka te logičku i računsku kontrolu, a prema dostav­ljenim
aplikativnim rješe­njima Zavoda za platni promet. Obrađene podatke ovlaštena
organizacija za obav­lja­nje platnog prometa dostav­lja Zavodu za platni promet
najkasnije do 12-og u mjesecu.

Broj: I-178/01
Zagreb, 9. siječ­nja 2001.

Glavni direktor
**Dinko Zidarević,** v. r.

if !supportEmptyParas endif

if !supportEmptyParas endif

![](dodatni/359911.gif)
[A4 format](dodatni/359912.gif)

![](dodatni/359913.gif)
[A4 format](dodatni/359914.gif)

Uputa, NN 6/2001-141